सिगांनिफ्रायनो सोलिबाय थानाय लकदाउननि बिथोनखान्थिफोरखौ एसे सोलाय-सोल’ खालामदों मिरुआ। रायजो सोरखारा फरायसालि खुलिनायनि थाखाय राहा लानाय समावनो फरायसालि, फरायसालिमा लोगोसे सोलोंथाइ फसंथानजों लोगोसे कसिं सेन्टार बन्द खालामनायनि थिरांथा लादों। रायजो आरो मिरु खुंग्रा ओनसोलनि सोरखार- खुंथायफोरजों सावरायज्लायनायनि उनाव 30 सेप्टेम्बरसिम सोलोंथाइ फसंथानफोर आरो कसिं सेन्टार बन्द थागोन होननानै मिरुया फोसावदों। थारैनो जानथाय सोलोंथाइ थामहिनबा अनलाइननि जोहै सोलोंथाया बे समाव सोलिबाय थागोन। मिरुआ फोसावनाय बादि 1 सेप्टेम्बरनिफ्राय जानो गोनां बे बिथोनफोरा कन्टेइनमेन्ट जननि बायजोयावसो बाहाय जागोन।